Scandicci liegd on da A1 (Autostrada del Sole) und bsitzd a fia de neadliche Toskana wichtigs Autobohkreiz, wejchs de A1 bzw. Florenz mid Pisa und Livorno duach de Strada di grande comunicazione Firenze-Pisa-Livorno (de so gnennde FI-PI-LI) vabindd und de a mautfreie Altanative za A11 is. Außadem is Scandicci duach a Linie vo da Stroßnboh Florenz mid'm Haptbohhof Firenze S.M.N. vabundn. Diese is om 14. Feba 2010 in Betrieb gnumma worn und hod 14 Staziona af ana Läng vo 7,8 Kilometa.